**Lag en rekrutteringskampanje for å tiltrekke nye ansatte**

**Antall elever:**

Passer som par- eller gruppeoppgave (2–4 elever), men kan også løses individuelt.

**Tidsbruk:**

3-4 arbeidsdager

**Bakgrunn og mål med oppgaven:**

For å vokse og utvikle seg trenger en bedrift å tiltrekke seg nye, dyktige ansatte. Rekrutteringskampanjer hjelper bedriften med å vise frem arbeidsmiljø, verdier og muligheter – og gjør det lettere for potensielle søkere å få lyst til å jobbe der.

I denne oppgaven skal dere lage en kampanje som kan brukes til å tiltrekke nye medarbeidere. Kampanjen skal være tilpasset en bestemt målgruppe og fremheve hvorfor akkurat denne arbeidsplassen er attraktiv.

**Hvordan kan dere jobbe med oppgaven:**

1. **Finn ut hva som gjør bedriften attraktiv**
	* Snakk med ansatte:
		+ Hva liker de med å jobbe her?
		+ Hvilke fordeler eller verdier ønsker de å fremheve?
	* Eksempler: godt arbeidsmiljø, trygghet, utviklingsmuligheter, moderne lokaler
2. **Velg en målgruppe**

Det er viktig å forstå hvem man skal snakke til når man skal lage en kampanje, på den måten har man større sjans til å treffe dem man snakker til:

* + Hvem ønsker bedriften å nå?
		- Ungdom/lærlinger
		- Studenter
		- Erfarne fagarbeidere
		- Folk som bor i nærområdet
	+ Tenk på hvordan dere kan nå akkurat denne gruppen. Hvis målgruppen er forskjellige kan dere enten fokusere på hvordan dere kan treffe en av dem, eller lage en kampanje som treffer alle de ulike.
1. **Lag kampanjen**

Denne kampanjen skal prøve å gjøre arbeidsplassen tiltrekkende for målgruppen man har valgt.

* + Lag et slagord eller en fengende tittel
	+ Skriv en kort og engasjerende tekst
	+ Ta eller finn relevante bilder (eventuelt video hvis mulig)
	+ Velg stil og form: seriøs, kreativ, morsom, inspirerende?
1. **Planlegg distribusjon**
	* Hvor skal kampanjen vises?
		+ Sosiale medier (Instagram, Facebook, TikTok?)
		+ Lokale jobbmesser
		+ Skoler eller utdanningsplattformer
		+ Brosjyrer, plakater, stillingsannonser
2. **Lag en visuell annonse eller plakat:**
	* Bruk digitale verktøy (f.eks. Canva, PowerPoint)
	* Vis frem det viktigste budskapet med tydelige bilder og tekst
	* Legg vekt på at kampanjen er lett å forstå og passer målgruppen

**Presentasjon av resultatet:**

Avtal et møte med veilederen din, en gruppe ansatte eller med ledelsen slik at du/dere kan presentere det dere har laget. Velg én eller flere presentasjonsformer.

1. **Muntlig presentasjon** for ledelsen, med forklaring av kampanjeidé, målgruppe og gjennomføring
2. **Vis frem digitalt materiell** – video, annonse, plakat eller innleggsutkast
3. **Lever en enkel kampanjeplan** med mål, budskap, målgruppe og distribusjonskanaler

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på det for at det skal bli mer tilpasset arbeidsplassens behov. Sett av en dag til å justere materiell eller ideer basert på tilbakemeldinger. Presenter den så på nytt eller gi resultatet til den dere blir enige om.

**Lykke til!**